Inicio > ANTIGO TESTAMENTO > 2) HISTÓRICOS > Xosué > Capítulos 16-20\nA partilla dos fillos de Xosé\n1E saíu como partilla para os fillos de Xosé, desde o Xordán de Xericó ata as augas de Xericó, polo oriente do deserto, e subía o lindeiro desde Xericó ata a montaña de Betel; 2saía de Betel cara a Luz, pasando por Atarot ‑lindeiro dos arquitas‑, 3e baixaba polo occidente cara á fronteira dos iafletitas, ata o límite de Bet-Horón de Abaixo e ata Guézer, indo dar ó mar.\n4E recibiron a súa partilla os fillos de Xosé (Menaxés e Efraím).\n5E foi o lindeiro dos fillos de Efraím, segundo as súas familias, polo oriente, Atarot-Adar, ata Bet-Horón de Arriba, 6e ía dar ó mar, a Micmetat, polo norte; e ía polo leste ata Tanat-Xiloh, pasando por ela ó oriente de Ianohah, 7e baixaba de Ianohah a Atarot e Narat, chegaba a Xericó e saía ó Xordán. 8Desde Zapúah ía o lindeiro cara ó oeste ata o torrente Canah, e saía ó mar. Esta era a herdanza da tribo dos fillos de Efraím, segundo as súas familias. 9E as cidades ciscadas dos fillos de Efraím estaban na herdanza dos fillos de Menaxés: todas as cidades e as súas aldeas.\n10E non botaron fóra ós cananeos, que habitaron en Guézer, permanecendo no medio de Efraím ata o día de hoxe, pagándolle tributo de servos.\nA partilla de Menaxés na banda occidental do Xordán\n1E tocoulle a partilla á tribo de Menaxés (pois el era o primoxénito de Xosé). A Maquir, primoxénito de Menaxés e pai de Galaad, por ser guerreiro, déuselle Galaad e Baxán. 2E houbo tamén para o resto dos fillos de Menaxés, segundo as súas familias: para os fillos de Abiézer, para os de Hélec, que eran fillos de Asriel, os de Xequem, os de Héfer e os de Xemidá, todos eles fillos varóns de Menaxés ‑o fillo de Xosé‑, segundo as súas familias. 3Pero Selofhad, fillo de Héfer (o fillo de Galaad, o fillo de Maquir, fillo de Menaxés), non tivo fillos varóns, senón só fillas. Os nomes das súas fillas eran estes: Mahlah, Noah, Hoglah, Milcah e Tirsah. 4E foron onda o sacerdote Elazar, onda Xosué o fillo de Nun, e mais onda os príncipes, dicindo:\n‑"O Señor mandou a Moisés darnos herdanza no medio de nosos irmáns".\nE déronlles a partilla entre os irmáns de seu pai, de acordo co mandamento do Señor.\n5E tocáronlle a Menaxés dez partes, ademais da terra de Galaad e o Baxán (que está na outra banda do Xordán), 6pois as fillas de Menaxés recibiron a herdanza no medio dos parentes del, sendo a terra de Galaad para os fillos varóns de Menaxés.\n7E o lindeiro de Menaxés ía desde Axer ata Micmetat (que está enfronte de Xequem), continuando cara a Iamín, onda os veciños de En-Tapúah. 8A terra de Tapúah correspondeulle a Menaxés; pero a aldea ‑situada no extremo de Menaxés, pertencía ós fillos de Efraím. 9E baixaba o lindeiro ó torrente de Canah polo sur do torrente. Esas cidades de Efraím estaban no medio das cidades de Menaxés e o lindeiro de Menaxés ía tamén polo norte do torrente ata saír ó mar. 10Polo sur estaba Efraím; e polo norte Menaxés, tendo como lindeiro o mar; e atopábanse polo norte en Axer, e, polo leste, en Isacar.\n11E foron para Menaxés, en Isacar e en Axer, Bet-Xeán e as súas vilas, Ibleam e as súas vilas, e os veciños de Dor e das súas vilas, e os veciños de En-Dor e das súas vilas, e os veciños de Tanac e das súas vilas, e os veciños de Meguido e das súas vilas: tres outeiros.\n12Pero os fillos de Menaxés non puideron botar fóra ós veciños daquelas cidades; e viviron tranquilos os cananeos residindo naquela terra. 13Cando os fillos de Israel se fortaleceron, impuxéronlles tributo ós cananeos; pero botar, non os botaron.\n14E protestaron os fillos de Xosé a Xosué, dicindo:\n‑"¿Por que nos destes só unha parte da herdanza e da terra, sendo nós un pobo numeroso, bendicido por Deus ata o remate?"\n‑"Se sodes un pobo numeroso, abride camiño na foresta, e preparade para vós alí, na terra dos perizitas e dos Refaím, xa que vos vén estreita a montaña de Efraím".\n16Dixeron entón os fillos de Xosé:\n‑"O monte non é abondo para nós; e ademais todos os cananeos que habitan en terra cha teñen carros de ferro, tanto os que están en Bet-Xeán e nas súas vilas, como os que moran na chaira de Iezrael".\n17E dixo Xosué á casa de Xosé ‑a Efraím e a Menaxés‑:\n‑"Ti es un pobo grande e tes moita forza: non levarás unha partilla soa, 18pois o monte será para ti. Como hai madeira, cortarala e aproveitaraste dela: e os seus lindeiros serán teus, pois botarás fóra ós cananeos, aínda que teñan carros de ferro e sexan tamén eles fortes".\nA sorte das outras tribos\n1E toda a asemblea dos fillos de Israel congregouse en Xiloh, e estableceu alí a Tenda do Encontro; e o país quedoulles sometido. 2Pero quedaban aínda sete tribos de entre os fillos de Israel sen recibiren a súa partilla. 3E dixo Xosué ós fillos de Israel:\n‑"¿Ata cando continuaredes sendo lacazáns para pasar a herdar a terra que vos deu o Señor, Deus de vosos pais? 4Escollede de entre vós tres homes por tribo. Eu enviareinos, e eles ergueranse e irán polo país, e tomarán nota del no tocante á vosa herdanza, e volverán despois onda min. 5Eles dividirán o país en sete partes. Xudá quedará co seu territorio ó sur; e a casa de Xosé quedará co seu territorio ó norte. 6E vós faredes a descrición do país en sete lotes, e traerédesma a min, e eu sinalareivos as porcións aquí, diante do Señor, o noso Deus, 7porque os levitas non teñen parte ningunha entre vós ‑pois a súa parte é o sacerdocio do Señor‑, e Gad e Rubén e mais a media tribo de Menaxés colleron os seus eidos na outra banda do Xordán, ó oriente, e déullela a eles Moisés, o servo do Señor".\n8Erguéronse os homes, e emprenderon camiño. E Xosué mandáralles describir a terra, dicindo:\n‑"Ide, e percorrede a terra, e describídea: logo tornade onda min, e aquí escolmarei os lotes para vós, diante do Señor, en Xiloh".\n9E foron os homes e percorreron o país, e describírono no libro por cidades, en sete partes; e tornaron onda Xosué ó campamento, en Xiloh. 10E Xosué partillou lotes para eles, en Xiloh, diante do Señor, e repartiu alí Xosué o país para os fillos de Israel, de acordo coas súas divisións.\nA partilla de Benxamín\n11E saíu o lote da tribo dos fillos de Benxamín, segundo as súas familias, e tocoulle o lindeiro da parte deles entre os fillos de Xudá e os fillos de Xosé. 12E saía o seu lindeiro norte desde o Xordán, continuaba pola montaña ó oeste, e saía ó deserto de Bet-Aven. 13Despois ía cara a Luz, e pasaba a carón de Luz, polo sur da cidade (de Betel), e baixaba a Atarot-Adar, na montaña que está ó sur de Bet-Horón de Abaixo. 14O lindeiro ía para adiante e volvía á beira do mar polo Sur, desde a montaña que está enfronte a Bet-Horón polo sur, e saía a Quiriat-Baal (que é Quiriat-Iearim, cidade dos fillos de Xudá), no tocante ó cuadrante occidental. 15En canto ó cuadrante sur, partía do remate de Quiriat-Iearim, e ía cara ó oeste, saíndo ás fontes das augas de Neftóah. 16Baixaba ata o remate da montaña que está enfronte do Val de Ben-Hinnom (ó norte do Val dos Refaím), ía polo val de Hinnom ‑a carón dos iebuseos, polo sur‑, e baixaba a En-Róguel. 17Continuaba polo norte e saía a En-Xémex; ía dar a Guelilot ‑que está enfronte da subida de Adumín‑, e baixaba á Rocha de Bohán, fillo de Rubén. 18Despois pasaba á outra banda ‑a da Arabah‑, polo norte, e baixaba ata a Arabah; 19pasaba a carón de Bet-Hoglah, polo norte, e saía ó norte da lingua do Mar do Sal, ó sur da desembocadura do Xordán (éste é o lindeiro meridional). 20E polo leste lindaba co Xordán.\nEsta é a herdanza dos fillos de Benxamín, segundo os seus lindeiros circundantes e segundo as súas familias.\n21E correspondéronlle á tribo de Benxamín, segundo as súas familias, as cidades de Xericó, Bet-Hoglah, Émec-Quesis, 22Bet-Arabah, Semaraim, Betel, 23Avim, Parah, Ofrah, 24Quefar-Amonai, Ofni e Gaba: doce cidades coas súas aldeas. 25Gabaón, Ramah, Beerot, 26Mispeh, Quefirah, Mosah, 27Requem, Irpeel, Taralah, 28Selá, Élef, Iebusi ‑que é Xerusalén‑, Guibat e Quiriat: catorce cidades e as súas aldeas.\nEsta é a herdanza dos fillos de Benxamín, segundo as súas familias.\nA partilla de Simeón\n1O segundo lote foi para Simeón, para a tribo dos fillos de Simeón, segundo as suás familias, e tiveron os seus eidos no medio da herdanza dos fillos de Xudá. 2E tocoulles en herdanza Beerxeba, Xeba, Moladah, 3Hásar-Xual, Balah, Sem, 4Eltolad, Betul, Hormah, 5Siclag, Bet-Marcabot, Hasar-Susah, 6Bet-Lebaot e Xeruhén: trece cidades e as súas aldeas: 7In, Rimón, Éter e Axán: catro cidades e as súas aldeas; 8e mais todas as aldeas que hai arredor desas cidades ata Balat-Beer (que é Ramat do Sur). Esta era a herdanza da tribo dos fillos de Simeón, segundo as súas familias.\n9Da partilla dos fillos de Xudá, tocoulles herdanza ós fillos de Simeón, pois o lote dos fillos de Xudá era de máis para eles; e herdaron os fillos de Simeón no medio do territorio daqueles.\nA partilla de Zebulón\n10O terceiro lote foi para os fillos de Zebulón, segundo as súas familias, e chegou o lindeiro da súa herdanza ata Sarid. 11De aí subía cara ó occidente, e a Maralah, e chegaba a Dabéxet e mais ó torrente que está enfronte de Iocneam. 12E volvía de Sarid cara ó oriente ‑á saída do sol‑, ata o extremo de Quislot-Tabor, prolongábase ata Daberat, e subía a Iafía. 13Desde alí pasaba cara ó oriente, a Guitah-Hérfer e Itah-Casín, e saía a Rimón-Metoar e a Neah. 14Despois dobraba cara ó norte, a Hanatón, e remataba no val de Iefteel.\n15Con Catat, Nahalal, Ximrón, Idalah e Belén, son doce cidades coas súas aldeas. 16Esta é a herdanza dos fillos de Zebulón, segundo as súas familias: esas cidades, coas súas aldeas.\nA partilla de Isacar\n17O cuarto lote que saíu foi para Isacar: para os fillos de Isacar, segundo súas familias. 18O seu lindeiro ía cara a Iezrael Quesulot, Xunem, 19Hafaraim, Xión, Anaharat, 20Rabit, Quixión, Abes, 21Rémet, En-Ganim, En-Hadah e Ben-Passés. 22O lindeiro chega ó Tabor, a Xahasimah e Bet-Xémex, e remata no Xordán. No total, dezaseis cidades e ás súas aldeas. 23Esta é a herdanza da tribo dos fillos de Isacar, segundo as súas familias: as cidades, coas súas aldeas.\nA partilla de Axer\n24O quinto lote que saíu foi para a tribo dos fillos de Axer, segundo as súas familias. 25O seu lindeiro ía por Helcat, Halí, Beten, Acxaf, 26Alamélec, Amad e Mixal; e polo Occidente chegaba ó Carmelo e mais a Xihor-Libnat. 27volvía cara ó oriente, a Bet-Dagón, e chegaba a Zebulón e mais á parte norte do val de Iefteel, e Bet-Émec e Neiel, e saía pola esquerda a Cabul, 28Hebrón, Rehob, Hamón e Canah, ata Sidón a Grande. 29O lindeiro xiraba cara a Ramah e ata a Forteza de Tiro, e volvía a Hosah, para saír ó mar pola parte de Aczib. 30Collía tamén Umah, Afec e Rehob: no total, vinte e dúas cidades coas súas aldeas. 31Esta era a herdanza da tribo dos fillos de Axer, segundo as familias: esas cidades e mais as súas aldeas.\nA partilla de Naftalí\n32O sexto lote que saíu foi para a tribo de Naftalí: para os fillos de Naftalí, segundo as súas familias. 33O seu lindeiro ía desde Hélef ‑desde a aciñeira de Saananim, Adamí-Néqueb e Iabneel, ata Lacum e prolongábase ata o Xordán; 34voltaba polo occidente a Asnot-Tabor, dirixíase desde ali a Hucoc, chegaba a Zebulón polo sur, e tiña a Axer polo occidente e o Xordán polo oriente. 35Collía tamén as cidades de defensa, de Sidim, Ser, Hamat, Racat, Quinéret, 36Adamah, Ramah, Hasor, 37Quédex, Edrei, En-Hasor, 38Irón, Migdal-El, Harem, Bet-Anat e Bet-Xémex: dezanove cidades coas súas aldeas.\n39Esta era a herdanza da tribo dos fillos de Naftalí, segundo as súas familias: esas cidades e mais as súas aldeas.\nA partilla de Dan\n40O sétimo lote que saíu foi para a tribo dos fillos de Dan.\n41O lindeiro da súa herdanza collía Sorah, Extaol, Ir-Xémex, 42Xaalabín, Aialón, Itlah, 43Elón, Timnátah, Ecrón, 44Eltequeh, Guibetón, Baalat, 45Ihud, Bené-Berac, Gat-Ri-món, 46Me-Iarcón, e mais Racón, co lindeiro enfronte de Iafa.\n47O lindeiro dos fillos de Dan saía fóra do seu territorio, pois os fillos de Dan foron e loitaron contra Léxem e ocupárona; despois, pasárona pola espada e posuírona e habitaron nela. E chamaron a Léxem, Dan, coma o seu devanceiro. 48Esta era a herdanza dos fillos de Dan, segundo as súas familias: esas cidades, e mais as súas aldeas.\nA herdanza de Xosué\n49Cando remataron de distribuír a terra segundo os seus lindeiros, os fillos de Israel deron herdanza a Xosué, fillo de Nun, no medio de eles, 50cumprindo co mandato do Señor. Déronlle a cidade que pediu: Timnat--Sérah, na serra de Efraím. Entón edificou a cidade e habitou nela.\nConclusión das partillas\n51Estes son os territorios que herdaron o sacerdote Elazar e Xosué, fillo de Nun, e os xefes de familia das tribos dos fillos de Israel, por sortes, en Xiloh, diante do Señor, á porta da Tenda do Encontro e remataron así de repartir o país.\nAs vilas de refuxio\n1E díxolle o Señor a Xosué:\n2‑"Fálalles ós fillos de Israel, e dilles: Escollede para vós as cidades de refuxio, tal como vos prometín por medio de Moisés, 3de xeito que poida fuxir a elas o homicida que matase a alguén por erro, non de grado; e serviranvos de refuxio verbo do vingador do sangue. 4O homicida fuxirá a unha desas cidades, e deterase no limiar da porta, e contaralles o seu caso ós anciáns da cidade aquela; e acollerano na vila e daranlle un lugar para morar entre eles. 5E, aínda que o vingador do sangue o persiga, eles non entregarán o homicida nas súas mans, pois non de grado matou ó seu próximo, a quen antes non odiara. 6E morará na cidade aquela ata que teña o xuízo da asemblea, e ata a morte do Sumo Sacerdote de entón. Daquela volverá o homicida e entrará na súa vila e na súa casa, na cidade da que fuxira".\n7E escolleron a Quédex, en Galilea, na serra de Naftalí, a Xequem, na serra de Efraím, e a Quiriat-Arbá ‑que é Hebrón‑, na serra de Xudá.\n8E na outra banda do Xordán, ó oriente de Xericó, sinalaron a Béser, no deserto, á altura da tribo de Rubén; a Ramot, en Galaad, da tribo de Gad; e a Golán, no Baxán, da tribo de Menaxés.\n9Esas foron as cidades de refuxio para todos os fillos de Israel, e mais para o forasteiro que andase no medio deles, para fuxir alí todo o que mate a alguén non de grado, de xeito que non morra a mans do vingador do sangue, namentres non compareza diante da asemblea.


O teatro dinamizará Sarria durante o mes de novembro – EnComún\nO teatro dinamizará Sarria durante o mes de novembro\n• A Delegación de Cultura do Concello de Sarria organizou para novembro unha ampla programación teatral nas fins de semana.\nDO 31 DE OUTUBRO AO 29 DE NOVEMBRO, NA CASA DA CULTURA ÁS OITO DA TARDE\nA primeira sesión terá lugar o sábado 31 de outubro, coa posta en escea da obra «Vilar de Inferno», a cargo da compañía Pinchacarneiro Teatro. Xa en novembro, o domingo día 8 a compañía Lucecús Teatro representará «A órbita do Lucecú». A programación continuará o domingo 15 de novembro, coa obra «Alba a Casa Pechada», a cargo de Nostrum Cai. A seguinte cita cos escenarios terá lugar o sábado 21 de novembro, cando a formación «O Bordelo» representará a peza titulada «O Reparto». Para completar este programa cultural, a Aula de Teatro do Concello de Sarria porá en escea «Dramatización» o sábado 29 de novembro.\nAs representacións desenvolveranse na Casa da Cultura, a partir das 20,00 horas. A entrada é gratuíta.•


fábrica de paneis compostos de aluminio - Fabricantes, provedores de paneis compostos de aluminio de China\nO panel composto de aluminio é curto como ACP. A súa superficie está feita de folla de aluminio cuxa superficie é procesada e revestida por pintura. É un novo tipo de material compoñendo folla de aluminio con núcleo de polietileno despois dunha serie de procesos técnicos. Porque ACP está composto por dous material (metálico e non metálico), mantén as características principais do material orixinal (metal aluminio e polietileno non metálico) e supera as desvantaxes do material orixinal, polo que obtén un excelente rendemento material, como o luxo e unha decoración fermosa e colorida; a proba de UV, a proba de óxido, a proba de impactos, a proba de lume, a proba de humidade, a proba de son, a proba de calor,\na proba de terremoto; lixeiro e de fácil procesamento, fácil de enviar e de fácil instaulación. Estas actuacións fan de ACP un gran futuro de uso.


Ana Miranda esixe eficacia e transparencia ao goberno galego no investimento de todos os fondos europeos - Novas - BNG - Bloque Nacionalista Galego\n31 mar. 2021 - 11:55\nA portavoz do BNG en Europa, Ana Miranda, defende que o goberno galego “debe poñerse as pilas” e aumentar a súa eficacia no investimento dos fondos europeos do novo Marco Financeiro Plurianual 2021-2027 para dar resposta aos numerosos retos aos que debe enfrontarse Galiza. “Cos novos fondos non pode acontecer o que pasou co Marco Financeiro Plurianual anterior, que quedaron máis de 1.400 millóns de euros sen gastar, algo que o PP debería explicar”, manifesta ao respecto.\n“Como é posible que o Goberno galego poida permitirse o luxo de deixar fondos europeos sen executar coas necesidades que ten Galiza, con sectores produtivos moi tocados, como o mar-industria, a hostalaría ou os servizos, o desemprego da mocidade? Sería unha tremenda irresponsabilidade por parte da Xunta que non investise até o último euro que vén de Bruxelas”, subliña a portavoz do BNG en Europa, quen tamén demanda unha maior transparencia do goberno galego, non só a respecto dos fondos estruturais, senón tamén na suposta selección de proxectos que poden optar aos fondos europeos.\nPrecisamente, a necesidade de mellora dos indicadores de seguimento do uso dos fondos europeos é unha recomendación feita en repetidas ocasións polo propio Consello de Contas, como por exemplo no seu Informe de Fiscalización dos Fondos Europeos de 2018. A xuízo de Ana Miranda, o goberno galego “debería tomarse en serio o cumprimento dos estándares europeos relacionados coa transparencia porque estamos nos piores índices, como algúns países da Europa do leste”.\nNeste sentido, a portavoz do Bloque en Europa explica que do período 2014-2020, a respeito dos fondos FEDER, -que teñen como obxectivo a redución das diferenzas entre o rural galego e as zonas urbanas, así como axudar ao desenvolvemento das zonas afectadas pola transición industrial e as zonas cunha escasa densidade de poboación como é o caso do rural galego-, a finais de 2020 só estaban o 78% comprometidos.\nDos fondos FEADER, -que teñen buscan fomentar a competitividade da agricultura, garantir a xestión sustentable dos recursos naturais e a acción polo clima para lograr un desenvolvemento territorial equilibrado das economías e comunidades rurais, incluíndo a creación e conservación do emprego-, a finais de 2020 só estaba o 70% comprometido. A respecto do FSE, -que contribúe á cohesión económica, social e territorial, principalmente a través da mellora da taxa de emprego, e á a integración sociolaboral dos colectivos máis desfavorecidos, o aumento da formación, a diminución do fracaso escolar e a mellora do sector investigador-, a finais do ano pasado só estaba o 38% gastado.\n“Tendo en conta estes datos poñemos en dúbida a fiabilidade e a capacidade de xestión do goberno galego”, manifesta Ana Miranda, quen critica que Feijóo desaproveite numerosas oportunidades para poñer fin ao desequilibrio territorial das zonas rurais respecto das urbanas, por exemplo visibles nos problemas relacionados coa fenda dixital que existen en numerosas zonas do rural galego.\nA portavoz do BNG en Europa lembra sinala que a Xunta está ”moi calada” cos Fondos React, que son fondos adicionais aos fondos de cohesión que se aprobaron para combater os efectos da pandemia e van desaproveitalos. “A Xunta fala de 108 proxectos que poden mobilizar 9.400 millóns de euros como candidatos aos fondos Next Generation, pero non sabemos en función de que criterios foron seleccionados, nin se quedaron proxectos fóra, nin quen os seleccionou”, apunta.\nBNG reclama á Xunta que mellore as condicións laborais das e dos socorristas para cubrir o servizo en todos os espazos de baño


Son os documentos necesarios para abrir unha conta pro - Os avogados de Francia en liña!\nSon os documentos necesarios para abrir unha conta pro\nSó é indicado no proxecto de estatutos\nXa finalmente escollido un banco Do tempo de o NOMEAMENTO de conta-apertura pro é chegada Ten na súa posesión todos os documentos necesariosdocumentos a seren facilitados son idénticos no contexto de unha empresa xa existente ou dunha empresa en creación, pero o procedemento é diferente en calquera pouco. En todo caso, o banco pode solicitar unha copia do documento nacional de identidade ou pasaporte do xerente da empresa ou do presidente (SAS).\nQue vai facer o mesmo para todas as persoas autorizadas para operar a conta de se hai un lugar (socio, director xeral, chief financial officer), Dependendo da forma da empresa que vai ter para achegar o certificado de rexistro para a cámara de comercios ou Rexistro de comercio e empresas (KBIS) Durante a creación da empresa, os pasos son un pouco máis complicado, porque eles teñen lugar en dúas etapas: Unha empresa xa existente(máis de anos)está a planear abrir unha conta nun banco.\nAdemais dos documentos"habitual"esta última solicitude unha copia da declaración da renda do seu ou o seu representante legal, ela"afirma que é unha esixencia legal:vostede podería me dicir o confirmar. Grazas polo seu feedback eu non vexo como iso é unha obriga legal. Mesmo no caso de creación, a declaración de ingresos oficial non é solicitado.\nAínda non temos unha conta bancaria\nOla, o banco no que abrimos unha conta de empresa que solicitar unha copia dos estatutos da nosa SASU agora que está rexistrado. Eu quería saber se era posible para cambiar a referencia ao"curso de creación"presente na portada e º páxina de texto dos artigos da asociación pola nosa SIRET RCS e tamén indicar a data de rexistro, sen este ser considerado como unha actualización dos artigos de asociación coa elaboración dunha decisión do único accionista e ou un novo arquivo co tribunal. O final estatutos normalmente non presentar esta declaración.\nDebe proporcionar a extraído K, e probar a súa base de que a súa actividade é declarado para os organismos competentes.\nEstamos ansiosos para unha resposta sobre a apertura da contabilidade profesionais do sas, eu mesmo escribir os artigos, Pero gustaríame cambiar as accións, en vez de ter cincuenta, eu e o meu compañeiro voulont cambiar e ser cincuenta e un e corenta e nove para a unidades É sempre posible.\nSe ou como (só cambiando os artigos da asociación.) Se só está asociada con eles, iso non debe representar un problema. Por contra, se son tamén un director, que vai ser complicado Que só facer a inscrición da empresa e están á espera para o extracto Kbis. O noso artesán, que esixen un depósito para bloquear a planificación do traballo dos locais.\nPodemos pagar-lle o depósito da nosa conta bancaria p e como para regula-lo despois.\nOs socios poden pagar as contas"en nome da empresa desde a súa conta persoal. Entón vai ter para declarar en unha conta corrente e asociado. É unha entrada de contabilidade A empresa pode, a continuación, pagar ti. Ola, en caso de negativa de apertura da conta bancaria (causa descoñecida, non estándar de liberación) cales son os remedios. É unha sociedade de responsabilidade limitada en creación, que ten xa un negocio (salón de beleza). No caso de denegación da apertura da conta pro, un procedemento é sempre bonjourma empresa vai ser en liquidación sen actividade para un mais obrigado a deixar no modo de espera, debido a un procedemento co conservatorio du litoral, eu non tiven un banco xa, e eu teño que recibir unha transferencia bancaria no conservatorio que non queren facelo na miña conta persoal, eu son o xestor de como facelo, entón eu abrir unha conta pro só para a operación que se vai levar a fraismerci para a súa resposta ten Que abrir unha conta para recibir a súa transferencia. Con todo, pode ser difícil atopar un banco que a acepta. Xa cuestionou o seu banco de persoal. ola, eu estou tentando crear un sas. Eu son un director ten bancos me pedir a miña conta bancaria persoal ao longo de tres meses. Os bancos adoitan pedir conta declaracións persoal cando unha solicitude para o financiamento de persoal e ou pro. Neste caso non vai ser capaz de facer o contrario. Ola, abrimos unha empresa de venda de coches de exportación e que son susceptibles de recibir unha gran cantidade de diñeiro, o que os bancos non gusta máis tamén. O noso banco ven a dicir-nos por carta rexistrada que era rematar nosas contas pro, e personalizado dentro de un mes, sen explicación. Os outros bancos que se negan a apertura dunha conta, porque o diñeiro para evitar os problemas de lavado de diñeiro. O banco de francia tamén se nos nega o dereito a unha conta. Se vostede atopa os limiares de pagamento en diñeiro como estipulado na lei, non hai ningunha razón que non teñen dereito a unha conta bancaria. Bonjourma banco marabilla definitiva estatutos que xa ten artigos de asociación de empresa en formationPourquoi me solicitude que iso, e como fago para obter eles Ola, Cando abrir unha conta e o depósito dos o capital social, o banco debe conseguir que o proxecto de estatutos. Estes non son asinado Unha vez que o CERTIFICADO é recibido, ten que proporcionar o asinado estatutos, e, polo tanto, o final, a fin de desbloquear o capital social. Eu son o director de ficción científica, a súa conta bancaria foi pechado hai uns anos porque tiña máis real da actividade.\nA miña irmá, que é compañeiro do lic en partes iguais comigo, pero non un xestor, abriu unha conta en nome do sci sen a miña presenza e sen a miña sinatura (eu son o único director).\nEla recibidos e desembolsos para uso persoal de grandes sumas de diñeiro. A miña presenza como un xestor de sci foi necesaria para a apertura de esta conta.Q ue, entón eu facer. Normalmente, a súa irmá non tería que ser capaz de abrir unha conta bancaria para a súa CIENCIA, a menos que ten un poder da súa man. Ten que abordar o banco do SCI para aprender máis.\nEu teño dúas contas de Crédito pro para a Facenda desde e outra vez, e gustaríame abrir un terceiro con un dos meus empresas actuais que xa está rexistrado por Crédito Agrícola, o conselleiro me pregunta para a proba de enderezo persoal obrigatoria, mentres que é a miña estrutura que está rexistrado na entidade xurídica para a nova estrutura.\nÉ esta a obriga de proporcionar un certificado e o xustificante de residencia, sabendo que eu teño dúas contas de activo no mesmo banco. Normalmente a base que xa saben e non debe pedir-lle para estes documentos. Con todo, nós non podemos ir contra os procedementos internos para os bancos. Ola, a Miña empresa alemá (LLC) desexos para abrir unha conta bancaria en Francia, sen crear unha filial en Francia (eu vivo en Alemaña e non empregado vive en Francia no ano): así non hai certificado, non siret, xa que todo o que xa existe en Alemaña. Cales son os pasos a realizar no caso de contas bancarias pertencentes a estruturas europa, pero fóra de Francia. Grazas anticipadamente pola súa resposta. Pode obter máis preto bancos franceses transfontalières tipo Banque Popular alsacia Lorena Champaña (BPALC) ou do Caisse d epargne Alsacia Lorena Champaña Ardennes (CEALCA), que teñen o hábito de tratar con empresas alemás.\nAbang ug sa Pagpalit sa tinuod nga kahimtang sa arabiko-sa pagsulti Switzerland


O pleno aproba os orzamentos para 2019. Novas · Concello de Fene\nO pleno aproba os orzamentos para 2019\nO alcalde, Gumersindo Galego, destaca o carácter social e inversor das contas, que medran pese á rebaixa de tributos como IBI, rodaxe ou lixo\nO pleno, en sesión extraordinaria, daba luz verde onte á tarde ós orzamentos municipais para o ano 2019. Unhas contas aprobadas inicialmente que agora se publicarán no Boletín Oficial da Provincia como paso previo á fase de exposición pública. O alcalde, Gumersindo Galego, destacaba o carácter social e inversor das contas, que ascenden a 11,8 millóns de euros, e medran respecto ás anteriores (un 10,90%), pese á rebaixa de tributos como IBI, rodaxe ou lixo aprobada para este ano. Así mesmo, destacou que son os segundos orzamentos dende a súa toma de posesión hai apenas nove meses, dando cumprimento á palabra dada e aprobando un documento que marca as liñas mestras da xestión municipal.\nAsí as cousas, as contas ríxense por tres principios básicos: blindar as políticas sociais; priorizar os investimentos para transformar a cidade e mellorar a calidade de vida dos veciños, e garantir a solvencia económica do Concello. Así mesmo, a maior previsión de ingresos respecto ós anteriores orzamentos e pese á rebaixa de taxas, vén derivado da actualización dos padróns fiscais e do impulso á área de recadación mediante a creación dun novo posto de técnico nesta área. Nesta liña, a edil de Facenda, Rocío Bértoa, sinalou que permitirá avanzar no cobro dos tributos en periodo voluntario –paralizado en parte dende o ano 2016, cunha parte importante de expedientes sen liquidar- e tamén en periodo executivo.\nAsí mesmo, a concelleira apuntou que as contas caracterízanse polo seu carácter eminentemente inversor. Así, o proxecto contempla investimentos por valor de 1.225.094,58 euros. Deles, 1.074.472,35 euros corresponden a obras xa proxectadas coma a do cemiterio municipal (que cofinanciarán Deputación e Concello), as obras do POS 2019 (ampliación da rede municipal de augas residuais en As Picas (Magalofes), por un importe de 58.844,16 euros; a reurbanización dos bloques III e IV de San Valentín, cun orzamento de 117.441,01 euros, e o acondicionamento do camiño das Chousas (Barallobre) por máis de 56.000 euros) e as do POS Complementario 2019 (dotación de servizos e reforzo do firme no camiño de A Lombra (Barallobre) por 104.833,13 euros; dotación de servizos e reforzo do firme nos camiños de Os Regueiros e Visura (Sillobre) por 148.550,89 euros, e a pavimentación do vial de Fene a Magalofes por Lubián por 112.399,11 euros. Tamén se prevé a compra dos terreos para materializar a construción dos depósitos de auga en Magalofes, que tamén darán servizo a San Marcos. Un proxecto de calado e vital xa que Magalofes é a única parroquia que carece de rede pública de abastecemento de augas. Outras actuaciones recollidas son a posta en servizo do Punto Limpo que comparte co Concello de Cabanas ou a dotación do alumbrado público dende o campo de fútbol de Os Pinares ata o camiño de Mundín. E, a maiores, a consignación necesaria para facer fronte a investimentos que se acorden durante o exercicio.\nOutro dos pilares do proxecto de orzamentos é garantir o investimento social necesario, como eixo de desenvolvemento dunha sociedade máis solidaria e xusta, sendo conscientes das dificultades que moitos veciños e veciñas padecen.\nAsí, prevese un incremento substancial da partida adicada a Axuda no Domicilio para facer fronte ó aumento das horas de atención ou fondos específicos para políticas de igualdade.\nAsí mesmo, Rocío Bértoa explicou que, seguindo un criterio de prudencia, óptase por reflexar nas previsións iniciais do orzamento unicamente aquelas subvencións xa resoltas na data de confección das contas ou aquelas que se veñen percibindo periódicamente. De igual modo, contémplase unha operación de préstamo, polo importe do POS+ Complementario, de xeito que no caso de que finalmente a Deputación non achegue tódolos fondos previstos o Concello non se vexa obrigado a renunciar á realización destes investimentos. Non existindo endebedamento con entidades financeiras neste momento, esta opción era a máis garantista coa prohibición especialmente severa para as entidades localis, prohibición absoluta de incurrir en déficit como consecuencia da reforma do artículo 135 da Constitución.


“A xente ignora os síntomas do ictus” | FEGADACE\n“A xente ignora os síntomas do ictus”\n11 Decembro 2013 · by Federación Galega de Dano Cerebral\t· in Novidades do DCA e a discapacidade.\t·\nMiguel Llaneza, presidente da Sociedade Galega de Neuroloxía.\n“En Galicia é a principal causa de morte en mulleres por encima dos 65 anos”, salienta referíndose ao accidente cerebrovascular.\nEntrevista a Miguel Llaneza, Presidente da Sociedade Galega de Neuroloxía, publicada no Faro de Vigo.\nUn 63,5% da poboación non é capaz de identificar ningún síntoma de ictus e menos da metade chamarían a urxencias ou irían ao hospital en caso de sufrilo. A Sociedade Española de Neuroloxía (SEN) manexa estes resultados tras dous estudos, que poñen en evidencia o escaso coñecemento que existe na poboación á hora de recoñecer os sinais de aviso do ictus: inestabilidade na visión, no camiñar ou molestias ao falar, torcendo a boca.\n-A poboación ten un escaso coñecemento de cales son os síntomas dun ictus.\n-Iso din os resultados dun estudo presentado na última Reunión Anual da Sociedade Española de Neuroloxía (SEN). Veñen demostrar con cifras algo do que os neurólogos temos coñecemento desde fai tempo. A diferenza do que pode ocorrer con outras patoloxías como infarto de miocardio. A maior parte da poboación xeral sabe que unha dor súbita no centro do tórax, na zona do peito e que se estende cara á zona da mandíbula, do brazo esquerdo… ou das costas, é moi suxestiva dun infarto e hai que poñerse en alerta; a diferenza é que a maior parte da poboación non sabe cales son os síntomas dun ictus. Di o estudo que excepto cando hai síntomas moi rechamantes: unha perda moi brusca de forza na metade do corpo -na perna e o brazo do mesmo lado-, dificultades para falar ou mesmo que a boca se torce, a xente non o identifica. Cren que pode ser unha baixada de tensión ou un mareo.\n-En Galicia, onde a taxa de ictus é máis alta que no resto de España, é máis preocupante?\n-É unha comunidade moi envellecida e cun índice de poboación por encima de 65 anos moi alto, a prevalencia da patoloxía cerebral-vascular é moi alta. Das máis altas de España. É a principal causa de morte en mulleres por riba dos 65 anos. Mesmo por encima dos datos do resto do territorio español.\n-Como se actúa nese momento?\n-Habitualmente a SEN fai xornadas de divulgación, charlas e mesas redondas. Os neurólogos explicamos que ademais do típico cadro de parálise ou perda de forza do brazo e a perna, hai outros síntomas. O funcionamento do cerebro e as estruturas do sistema nervioso central son complexas e moitas veces, signos ‘aparentemente pouco importantes’ como un trastorno transitorio da visión, con borrosidade visual; ou un cadro de mareo, acompañado de inestabilidade á hora de camiñar, ou perda de forza nun membro illado… poden estar indicando que ese paciente está sufrindo un problema circulatorio cerebral nese momento. Recomendamos que se poña en contacto, o paciente ou os seus familiares, coas asistencias sanitarias. Canto antes, será máis probable que o cadro se resolva sen secuelas importantes.\n-As secuelas adoitan ser importantes?\n-A mortalidade é elevada e a porcentaxe de persoas que teñen secuelas permanentes, tamén é elevado.\n-Como se explica iso?\n-Estamos falando dunha patoloxía vascular e, xa que logo, os factores que se consideran de risco vascular, como a hipertensión ou os triglicéridos en sangue, as arritmias, a diabetes… Tamén o tabaco ou a obesidade. Adoitan ser os responsables directos. Ás veces non é así, pero na maior parte dos casos, estes factores que enumeramos incrementan o risco. E tamén a idade.\n-Xa, pero iso quizais sexa o único que non se pode previr, nin deter, nin curar.\n-Nin os médicos, nin os pacientes. Aínda que cumprir anos leve inherente esas complicacións. É a peaxe que pagamos.\n-A angustia tamén lle fai dano ao corazón, ou a depresión ás arterias, ou non hai estudos respecto diso?\n-É estrés, por diferentes causas, pode en último termo xogar un papel importante -aínda que non estea directamente relacionado- nalgunhas patoloxías vasculares, propiciar e empeorar, como si está no infarto agudo de miocardio. Reaccións nerviosas, que favorecen esa patoloxía vascular.\n-Ten algún bo consello sinxelo para a prevención?\n-O principal factor de risco que existe na poboación para desenvolver un ictus é a hipertensión arterial que, de feito, chámase o asasino silencioso. Non dá síntomas que produzan dor nin fagan que nos poñamos en contacto co médico. De feito, moitos pacientes levan anos padecéndoa sen sabelo. Un control no médico de Atención Primaria, a quen debemos dirixirnos para estes casos, sería fundamental. Medidas dietéticas ou farmacológicas: reducir a inxesta de sal ou tomar medicamentos. Evitar a obesidade e o sedentarismo, tamén o colesterol; a detección precoz das arritmias. Son cousas moi básicas, pero en moitos casos de ictus, descóbrense con posterioridade.\nEtiquetas: accidente cerebrovascular,ictus,Miguel Llaneza,síntomas,Sociedade Galega de Neuroloxía\n← ‘O experto responde’ resolveu 16 dúbidas sobre o ictus\nMercados solidarios de Nadal en Vigo e Compostela →\nNovas medidas para reforzar a #seguridadeviaria e avanzar na prevención do #danocerebral. Os #accidentesdetráfico s… twitter.com/i/web/status/1… 3 days ago\nRT @Adaceco: Onte a nosa compañía #Atesta deleitáronnos coas súas lembranzas, escenificadas e cheas de humor. Grazas a todos por vir e com… 3 days ago\n@LauraQuintasL @AnaGuillen8692 @CreCeadac @33Antia @SERMEF_es Grazas por RT! 3 days ago


25 de novembro: Vida | Retellador@sdogaliñeiro\n25/11/2011 / lernolosada\nGrazas a Anxo e Gracia, de Trafegando Ronseis, por estas pingas de sensibilidade, de compromiso e, este ano, de esperanza.\nMúsica: “O noso espazo” Nadadora\n← 25 de novembro: recollemos bicos\nO espírito do cabaleiro: unha novela para toda a familia →\nAna Belen / Nov 25 2011 9:30 am\nTodos comentamos que a violencia de xénero non soe estar presente nas casas que nos rodean, sempre dicimos que a violencia está so nas casas nas que a persoa o permite e nos mesmos dicimos que nunca seremos vítimas de ese tipo de violencia, pero a hora da verdade, nadie sabe o que pasará nun futuro,xa que nadie sabe o que ten predestinado,polo que temos que estar atentos con todo o que nos rodea sobre todo a nosa parexa, xa que por moito que dea unha visión de cariñoso ao comezo da relación, nadie sabe se vai acabar por ser un maltratador,porque ata a fera mais agresiva sabe disimular a sua furia cando lle convén.\nBaixo o meu punto de vista as persoas que están dentro da violencia de xénero, non dan a ver o que lles está ocorrendo,as veces por medo e outras por pura vergoña do que dirán, o que é unha decisión incorrecta.\nTodo comeza con unha simple prohibicion que vemos que non ten importancia pero que co paso do tempo,no peor dos casos podese acabar convertendo en outra vitima do maltrato,outra vitima da violencia de xénero que no peor dos casos pode acabar coa morte dunha persoa inocente.\nCando estamos fora de este problema, ou creemos que estamos fora decimos que nos non seremos vitimas,que tan pronto vexamos que presenta signos violentos pasaremos de todo e deixaremos a parella porque non vamos a sufrir,pero a hora da verdade a maioria da xente non cumpre o que di xa que o amor que sinte hacia esa persoa é superior a moitas cousas das que lle pode ocorrer, pero esto é todo un dos peores erros que pode chegar a facer,porque lles pode causar a perda da sua vida.\nMila Rey / Nov 25 2011 9:32 am\nSobre a violencia de xénero penso que as mulleres deben non ter medo a falar e a denunciar os maltratadores. E non deben permitir que os homes lle falten ao respecto nin as controlen, pois por eso é por donde empeza a violencia de xénero. Se as mulleres calan e non denuncian os maltratadores acabarán coa súa vida. As mulleres non deben permitir que os homes as pisoten, pois elas valen tanto como eles. As mulleres débense axudar entre elas, axudándose unhas as outras a superar os danos causados polo maltratador\nAna Neira / Nov 25 2011 9:32 am\nPois para min este e un dia moi significativo posto como muller eu non toleraria nunca que un home me tocase.\nA todas as mulleres que estan nesta situacion, e sobre todo as xovenes o meu consello é que non se deixen pisar, que nos valemos moito máis que estes homes.\nSei que non é facil, sei que costará máis ou menos peo nos podemos rexurdir como a ave fenix das suas cinzas e poñer fin a esto.\nNon temos porque estar sometidas aos homes, non temos porque rendirlle contas, e mesmo ainda que sexa a nosa pareia non temos porque darlle esplicacións de todo o que facemos.\nCando tes un neno na casa todo e distinto, non se pode permitir que un home che poña a man encima diante dun neno porque o máis seguro e que de maior acabe sendo como seu pai.\nPor eso eu digolles a esas mulleres, nos podemos seguir permitirndo esto\nMiguel Sánchez Fernández e Adrián Huseini Pisos / Nov 25 2011 10:13 am\nParécenos moi interesante as iniciativas dos centros de ensino para darlle fin á violencia de xénero posto que é un problema que está moi vixente hoxe en día en todos os países para as parexas de calquer idade.\nO 25 de novembro é unha data moi importante e señalada posto que se pretende mostrar e rematar coa violencia de xénero a nivel mundial, aínda que nos países máis desenrolados está máis controlada que nos subdesenrolados, pero queda un largo camiño por percorrer.\nCreemos que para acabar coa violencia de xénero se deberían levar a cabo máis iniciativas como as que se están facendo e formar grupos específicos locais que aporten axuda nestes problemas tanto con charlas como con axuda psicolóxica.\nTodos debemos contribuir a acabar con este problema, xa que ao final nos perxudica a todos.


Río Valiñas - Wikipedia, a enciclopedia libre\nPara outras páxinas con títulos homónimos véxase: Valiñas.\nRío Valiñas ao seu paso pola Telva (Culleredo).\nVista Alegre, Soandres (A Laracha)\nRío Mero (case na ría do Burgo)\nConca fluvial do río Mero e Barcés, onde está o río Valiñas.\nO río Valiñas, tamén chamado Pingüela[Cómpre referencia], é un curso fluvial galego.\nNace preto do lugar de Vista Alegre, no concello da Laracha. Logo transcorre polo concello de Culleredo, onde forma o Val de Veiga, e Cambre, formando linde entre os dous ata desembocar no río Mero, na Telva e A Barcala, xa practicamente na ría do Burgo. Na parroquia de Veiga, no concello de Culleredo, únese coas augas de dous regatos procedentes da zona do monte Xalo, o rego do Castelo e o rego da Cruz, co que forman un caudal considerable.\nNo seu curso baixo está moi contaminado por motivo da industria construída na súa ribeira e da poboación existente nas inmediacións. No curso medio, e máis ben no curso alto ten unhas condicións non tan degradadas, pero segue recibindo contaminación procedente do mal saneamento dos lugares que están ó seu carón, como por exemplo en Ledoño e Sésamo.[Cómpre referencia]\n↑ 1,01,1 Mapa en Goolzoom\nTraído desde "https://gl.wikipedia.org/w/index.php?title=Río_Valiñas&oldid=4824258"\nA última edición desta páxina foi o 2 de agosto de 2018 ás 20:50.


Nigrán homenaxea a Rosalía de Castro cun graffiti do baionés Dani Seek - ValmiñorTV\nInicioGALEGONigrán homenaxea a Rosalía de Castro cun graffiti do baionés Dani Seek\nO Concello de Nigrán ven de estrear un gran mural sobre Rosalía de Castro na praza que leva o seu nome obra do grafiteiro miñorano Daniel Fernández “Dani Seek”. Con esta iniciativa, encadrada na programación do mes das Letras Galegas, o goberno local desexa vincular de verdade á praza co propio nome que homenaxea e, ao mesmo tempo, mellorar a imaxe desta entrada habitualmente vandalizada.\nDeste xeito, o túnel de acceso, de 14 metros de lonxitude e 2,5 de altura, conta desde esta semana cun graffiti moi colorista en ambas paredes no que figura o rostro da escritora galega universal, o seu verso “Cantarte hei, Galicia, teus dulces cantares”, e diferentes motivos propios da cultura galega e a o seu medio natural (flores, paxaros, instrumentos como unha gaita e unha pandeireta, etc).\n“A partir de agora, a Praza Rosalía de Castro de Nigrán rende de verdade tributo á escritora universal. O resultado é espectacular e os veciños están encantados porque pediran mellorar a imaxe dese túnel”, destaca o alcalde, Juan González, quen ademais sinala a aposta do consistorio por creadores da comarca como Dani Seek, veciño de Sabarís de 27 anos.\nO mural, que suma 70 metros cadrados de superficie entre ambas paredes, é o maior que ten realizado o baionés ata agora e está pintado exclusivamente mediante técnica de espray. “Foi unha semana de traballo a tope e estou moi satisfeito co resultado obtido, quixen homenaxear a Rosalía e á cultura galega en xeral”, destaca Dani, quen confesa que lle sorprendeu recibir moitos parabéns e ánimos dos veciños mentres traballaba. O artista, cunha década de traxectoria, ven de gañar o primeiro premio do concurso “Lugo Social” que o levará a pintar a fachada dun centro hospitalario desta cidade (no 2020 foi terceiro en Xuventude Crea de Vigo).


INTENSA XORNADA PARA O CASELAS ANTES DO PARÓN DE SEMANA SANTA - Club Baloncesto Caselas\nClub Baloncesto Caselas > Novas > Cronicas > INTENSA XORNADA PARA O CASELAS ANTES DO PARÓN DE SEMANA SANTA\nEsta pasada fin de semana xogaron todas as categorías do C.B.Caselas excepto o Junior Masculino e o Baby, que descansaron.\nOs nosos equipos o deixaron todo na pista, con moito esforzo e ilusión e competindo ao máximo, na derradeira xornada das súas competicións antes do parón das competicións durante Semana Santa.\n@s máis pequech@s do Caselas, con permiso dos BABY, xogaron unha nova xornada de liga Premini feminino e masculino no CUVI, e deixaron esta bonita instantánea que representa o futuro do clube! Grandes!!!\nCaselas 19 – 20 Salesianos B\nCaselas 44 – 13 Seis do Nadal Mixto\nO Junior Feminino xogou un bo partido na sempre difícil pista do Seis do Nadal.\nNesta primeira xornada da copa, o Caselas presentábase con baixas importantes no xogo interior (Saray, Senbete e Antía, recuperádevos pronto!), pero lonxe de lamentarse, as rapazas do junior fixeron un gran traballo de equipo e competiron o partido en todo momento ante un equipo con moita altura e o partido foi moi intenso e divertido de ver.\nO marcador estivo moi igualado en todo momento, pero o carrusel de tiros libres no derradeiro minuto deixou un marcador de 53 – 42 para as locais.\nNoraboa a todas polo traballo!\nOs demáis resultados da fin de semana foron:\nSestelo 64 – 38 Caselas\nCBR 48 – 29 Caselas\nPBB B 26 – 29 Caselas\nApóstol 66 – 39 Caselas\nEstes días anunciamos unha nova que nos fai especial ilusión: nesta tempada do 30 aniversario, celebraremos o 1º CAMPUS DE VERÁN DO C.B.CASELAS, do 23 ao 26 de xuño de 2022 no pavillón Municipal de Salceda de Caselas.\nEstamos ultimando os detalles e pronto sacaremos toda a información e abriremos o proceso de inscripcións!\nTrátase dun proxecto que levamos moito tempo cociñando e chegou o momento de levalo a cabo.


Noticia - FERLESTER\nFainos especialmente feliz e pracer de ofrecer a nosa nova imaxe da marca eo noso novo sitio web, ferlester.com.\nPasamos por que temos que acompañou nos últimos anos, moi útil no momento en que foi creado, pero foi amplamente superada polas novas posibilidades tecnolóxicas aplicadas á nova páxina Agardamos que che guste.\nAproveitamos a oportunidade nos ofreceu a nova páxina para facelo máis accesible a vostede, os nosos produtos e servizos. A nova distribución do noso dividida por campañas, fotos de produtos, especificacións e prezos produtos adxunto en cada un deles.\nTamén ofrecemos a posibilidade de descargar os nosos catálogos no seu ordenador, para que se poidan poñelas en formato máis adecuado para presentar aos seus clientes. Próximamente tamén terá a posibilidade de descargar os nosos catálogos Sen os prezos para que introduza o seu PVP e, así, poder presentar modelos diferentes para os seus clientes.\nEn breve imos ofrecer a nosa tenda en liña, para facelos máis cómodo e fácil de realizar as súas ordes e enquisas.\nTeremos tamén unha nova liña de conexión con vostede a través das redes sociais máis comúns, Facebook e Twitter, así que sempre ten en todo momento das nosas últimas informacións.\nA través da nosa Newsletter, con quen e, xeralmente, entramos en contacto con vostede, iremos informarlles lo de todas estas e outras innovacións que han incorporar en breve para a nosa web.\nNós queremos e aprecio moito, a súa opinión sobre o noso novo sitio web, así pode axusta-lo no seu caso aínda máis, os seus desexos e necesidades. Temos que facer a nosa sección de contacto para que poidan expresar as súas opinións e desexos sobre o sitio web e os nosos produtos.\nDesexamos a nova imaxe da nosa empresa, expresa a través do noso novo sitio web, facelo máis fácil de proporcionar información e prezos dos nosos produtos, así como a presentación de novas a través del.\nSeguimos á súa disposición e nós Grazas pola súa atención, os seus ditames e consultas.\nGrazas por compartir connosco os momentos Ferlester.


Presentación candidatura EU Narón | Esquerda unida\nPresentación candidatura EU Narón\n10 Marzo, 2011 victor Ferrol\nO formato do acto seguirá unha escaleta de intervencións nas que cabe salientar a intervención entre outras de Yolanda Díaz, Coordinadora Nacional de EU, e Sari Alabau, que fora a primeira candidata de EU na localidade de Narón nas primeiras eleccións municipais e que desempeñou a responsabilidade da primeira tenencia de alcaldía. Pecharán a rolda de intervencións as verbas de Alma Acuña Gundín, primeira candidata de Esquerda Unida nas vindeiras municipais polo concello naronés.\nA candidatura de Esquerda Unida evidencia unha fonda renovación, que se traduce nunha composición de mulleres e homes novos, que xa transmiten no seu traballo e compromiso cotián a determinación de pór unha voz e un xeito de facer as cousas distinto, outro, quen de expresar a voz da esquerda no concello, quen de introducir no concello de Narón, as prácticas e valores da democracia participativa, quen de pular pola extensión dos servizos públicos no concello.\nXunto coas intervencións, xusto o seu remate, dará inicio unha pequena festa onde a música e uns viños tinguiran de risas e fraternidade un proxecto político novo e alternativo para a cidadanía de Narón.\nO Consello local de EU Narón anima á cidadanía de Narón que busca unha referencia política distinta, alternativa e radical a escoitar as nosas propostas e participar nun acto que vai misturar as verbas e as músicas.\nXuntanza desemprego e desafiuzamentos\nArranxo tellado do local A.V. Santa Mariña\nEsquerda Unida reúnese co Colexio Oficial de Hixienistas Dentais para escoitar as súas demandas e adaptalas ao programa electoral


Snapchat ofrece novos filtros, así como a posibilidade de crear grupos | Novidades sobre gadgets\nSnapchat ofrece novos filtros, así como a posibilidade de crear grupos\nÉ curioso como ata agora sempre comentabamos como, dun xeito ou doutro, ao final sempre era Snapchat a desvantaxe de que Instagram, Facebook Messenger, WhatsApp ... copiaron gran parte desa funcionalidade que a fai tan atractiva entre os mozos ao tempo que a configura como unha rede social moi diferente de todo o que estabamos acostumados ata a data.\nNesta ocasión temos que falar das novidades presentadas pola última actualización de Snapchat para iOS, polo de agora os usuarios da plataforma que usan Android terán que esperar un tempo que aínda non se revelou para recibir esta actualización. Entre os máis rechamantes, destacar a posibilidade de crear grupos de ata 16 persoas ou a chegada de novas filtros.\nConverte as túas Memorias de Snapchat en verdadeiras obras de arte grazas aos novos filtros.\nCentrándonos por un momento nos grupos, cómpre ter en conta que, como adoita suceder, Snapchat é algo diferente ao resto de redes sociais. Tendo isto en conta, seguramente é máis doado dixerir que, por exemplo, as mensaxes enviadas ao grupo eliminaranse despois de 24 horas e o complemento só se poderá reproducir unha vez para cada membro do grupo.\nPor outra banda, é hora de falar dos novos filtros. Esta vez foi Snapchat o que copiou prisma de xeito que agora podes converter as fotos que cargas das túas Memorias en verdadeiras obras de arte que podes compartir con todos os teus contactos.\nSnapchat converteuse gradualmente nun Referente Dentro do complicado mundo das redes sociais, por iso deben seguir innovando a un ritmo frenético, o mesmo que outras redes sociais copian gran parte das funcións exclusivas que ofrecen, se queren seguir sendo tan ben consideradas como son hoxe por todos os seus usuarios.\nMáis información: Snapchat\nCamiño completo ao artigo: Novidades sobre gadgets » xeral » software » Snapchat ofrece novos filtros, así como a posibilidade de crear grupos\nWiFi pasivo, unha tecnoloxía que pode poñer problemas en Bluetooth LE\nLG prepararíase para fabricar as pantallas flexibles para Apple, Google e Microsoft


O saneamento de Ardán estará rematado antes do verán - Pontevedra Viva\nVisita ás obras de Caños de Moledo\nO saneamento de Ardán estará rematado antes do verán\nMércores 24 de Abril, 2013 ás 19:21 do Mércores 24 de Abril, 2013\nO director de Augas de Galicia, Francisco Menéndez, supervisou este mércores a execución das obras da rede de sumidoiros en Caños de Moledo, no Concello de Marín, que supoñen un investimento de 470.000 euros e que estarán rematadas antes do verán.\nTrátase da cuarta obra que se executa das actuacións recollidas no convenio de colaboración asinado entre a Consellería de Medio Ambiente, Territorio e Infraestruturas e o concello de Marín e que implica un total de 7 actuacións que suman un importe de máis de 5,6 millóns de euros.\nAs obras, iniciadas no verán de 2012, son necesarias para dotar de drenaxe, saneamento, aparcamento e beirarrúas o lugar de Caños de Moledo, na parroquia de Ardán, na marxe esquerda da estrada PO-551, en case un quilómetro de lonxitude.\nInstalarase un colector de pluviais e tamén un colector de augas residuais, un aparcamento en liña de 1,8 m de ancho, e unha beirarrúa con ancho variable. A rede de saneamento proxectada conectará coa existente, mentres que a actual rede de drenaxe verte directamente no río Loira.\nInxección de máis de 860.000 euros ao saneamento de Marín


Amazon abrirá este verán no Porriño o seu primeiro centro de loxística do noroeste de España | Noticias de Galicia | CRTVG\nPublicado o 29/07/2019 18:46\nAmazon abrirá este verán no Porriño o seu primeiro centro de loxística do noroeste de España. O xigante da venda en Internet ocupará unha superficie de 4.000 metros cadrados e vai xerar 60 postos de traballo.\nO xigante Amazon desembarca no noroeste peninsular cunha estación loxística de 4.000 metros cadrados no Porriño. A multinacional líder da venda en liña ten previsto abrir as novas instalacións este verán. Isto supón a creación de mais de sesenta empregos, trinta deles directos e, o resto, condutores das dúas empresas de repartimento independentes coas que traballarán.\nOs centros loxísticos e de distribución de Amazon enviarán os paquetes á nova estación do Porriño para que sexan cargados e repartidos en Vigo e na súa área metropolitana, así como en Pontevedra e no resto da provincia.\nO centro do Porriño sumarase á rede loxística de Amazon en España, que arrancou no 2012 cunha nave en San Fernando de Henares, en Madrid. Nestes sete anos abriron tres centros máis en Barcelona, outro en Madrid e outro en Toledo. Amais, o xigante de Internet conta con once estacións loxísticas e outros dous centros urbanos na capital e en Barcelona.


O Campionato de Galicia de Boxeo promesas en xogo desde o sábado no Paco Paz – Ourense Deportivo\nO Campionato de Galicia de Boxeo promesas en xogo desde o sábado no Paco Paz\nBoxeo Destacado Es noticia\n18 octubre, 2019 18 octubre, 2019 Ourense DeportivoManu Miguez, Pazo Paco Paz\nOurense acollerá as eliminatorias do Campionato de Galicia de Boxeo promesas, mañá sábado, 19 de outubro, no anexo do Pazo dos Deportes «Paco Paz». A presentación deste evento deportivo tivo lugar hoxe no Pazo Provincial, acto no que participou o vicepresidente da Deputación de Ourense, Rosendo Fernández; o delegado en Ourense da Federación Galega de Boxeo, Manuel Míguez; e os boxeadores, David Novoa e Yago Outeiriño.\nPresentación do Campionato de Galicia de Boxeo Promesas.- Na sala de xuntas do Pazo Provincial terá lugar a presentación do Campionato de Galicia de Boxeo Promesas, acto no que participará o vicepresidente da Deputación de Ourense, Rosendo Fernández; o delegado en Ourense da Federación Galega de Boxeo, Manu Míguez; e o boxeador Manuel Jiménez “Nono”.\nA Deputación de Ourense colabora con esta proba deportiva que reunirá a deportistas de Ourense, Vigo, Santiago de Compostela, Marín, Noia e Salceda de Caselas, que protagonizarán oito combates do Campionato Galego, explicou Rosendo Fernández. Ademais competirá o recente campión galego junior Yago Outeiriño do Club Olimpos e reaparecerá despois dun ano Manuel Jiménez «Nono».\nPola súa parte, Manuel Míguez lembrou a importante traxectoria que ten o boxeo en Ourense e salientou os valores asociados ao deporte como «o sacrificio, a disciplina e a saúde». A velada comezará ás 20.00 horas e o prezo das entradas será de 10 euros, estando habilitadas un total de 250 prazas.


Hallowinx | Wiki Winx Club | Fandom\nTempada 2, episodio 16\nNúmero de episodio total 42\nData do trinque (Italia) 9 de xuño do 2005\nData do trinque (EUA) 11 de febreiro do 2006\nNome en italiano Hallowinx!\nNome en inglés (EUA) Hallowinx!\nO espectáculo ten que continuar seguinte\nHallowinx é o episodio 16 da tempada 2 da serie Winx Club e o episodio 42 en total. Estreouse o 9 de xuño do 2005 en Italia.\nO episodio empeza en Alfea, nunha clase de Palladium. Flora ten que expor o seu traballo. Entón Bloom informa que en Gardenia convidaron ás Winx a unha festa de Halloween. Pero cada vez que unha das Winx llo comunica a outra, cambia a mensaxe. Tecna dio en voz alta, e Palladium pon a Tecna un traballo de 100 páxinas.\nUnha das Pixies di á Pixie mensaxeira que irá á festa de Halloween, pero a outra Pixie di que unhas cartas din que algo malo pasará ás Winx se van á festa. Máis tarde, as Winx e as Pixies vanse cara á Terra.\nEn Gardenia, Stella ve que todos están disfrazados. Bloom explica que Mitzi non é exactamente unha amiga, e entón nun coche está Mitzi. Bloom presenta Mitzi ás Winx. Máis tarde, as Winx ponse unhas capas e vanse a un sitio escuro. Stella di que é mellor Torre de Nubes, e Flora parece que ve un gato que a chama.\nAs Winx chegan á casa encantada, e algunhas Pixies teñen medo. Entran na casa, e atopan que ninguén as saúda. Entón chega Mitzi, e as Winx ensinan que están transformadas en fadas. Todos os invitados da casa sorpréndense por estes vestidos que levan as Winx.\nA Pixie das cartas volve dicir predicións ás Winx. Entón Bloom quere presentar a Flora un mozo de Romanía. Entón pasa Mitzi e tira a copa sobre o vestido de fada de Bloom, pero ela con maxia quita a mancha e ensina a Mitzi que xa non ten esa mancha. Mitzi non entende que fixo Bloom.\nFóra da casa aparecen tres mulleres cun rostro deformado. Musa está a falar cunha Pixie, e Mitzi crese que está a falar soa. Entón un mozo dá a Musa uns pasteis de cabaza, e Mitzi di a Musa que coma un pastel. Pero resulta que teñen sabores malos. Entón Musa fai maxia e pon os pasteis rodeando a Mitzi.\nTecna e Digit están a ollar unha greta que vai cara a un cadro do tres mulleres sen rostro. Bloom cre que poden ser as Trix. Logo Tecna ve que a casa, cada vez que é renovada, envellece 15 anos en cuestión de meses. Iso quere dicir que a casa está encantada. Entón informan ás Winx que a Mitzi lle pasa algo.\nUnhas mozas e Mitzi informan da lenda do tres irmás, e Bloom propón axudar Mitzi. As Winx baixan á sala de abaixo, e atopan que todos os espellos están rotos como dicía a lenda. As Winx deciden saír fóra da casa para pescudar que pasa. Stella quere divertirse usando maxia, pero as outras din que a maxia é o elemento sorpresa.\nCando están a camiñar as Winx, as irmás sen rostro aparecen e queren atacar ás Winx. Entón os amigos de Mitzi aparecen rindo e preparan outro ataque. Cando as Winx parecen estar asustadas, Stella descobre que é a voz de Mitzi. Entón Mitzi di que todo foi unha broma e elas asustáronse de verdade.\nTodos os amigos de Mitzi están a rir, pero aparece unha delas voando como unha pantasma. Os outros amigos ven que non hai nada debaixo da súa saba. Pero en realidade están as Pixies, e as Winx rin. Daquela as Winx entran outra vez na casa e ponse a bailar cos amigos de Mitzi. Pero Mitzi está de mal humor porque ao final ela acabou en ridículo.\nAs Winx son convidadas a unha festa de Halloween na Terra.\nPara os seus traxes, as Winx usan a súa transformación en fada.\nFlora e Tecna van por primeira vez á Terra.\nEste é o primeiro episodio en que aparece na serie unha festa internacional, o segundo é o Nadal no episodio 10 da tempada 5 (Nadal en Alfea).\nAo final do episodio aparece unha pantasma de verdade rindo.\nNunha escena aparece unha bruxa a voar cunha vasoira.\nDebido ao feito de ser Halloween, este foi un episodio que tivo un estilo de terror.\nTraído desde "https://winx.fandom.com/gl/wiki/Hallowinx?oldid=3649"


"A obra de Manuel María é un verdadeiro tratado de sociolingüística" | Real Academia Galega\n"A obra de Manuel María é un verdadeiro tratado de sociolingüística"\nXosé Lois Seixo profundou na obra de Manuel María, como moitos profesores, na procura de textos infantís en galego. Décadas despois, segue achegando os máis pequenos ao mundo literario do protagonista do Día das Letras Galegas de 2016 con Pirilampo. A banda, na que é vocalista, publicou o disco Teatro de guiñol (Sonárbore), con once cancións creadas a partir doutros tantos poemas do escritor. O músico salienta no "Cuestionario Manuel María" o compromiso do poeta coa normalización do idioma e a vixencia dunha obra "que vive no compromiso social e político".\nXosé Lois Seixo\nA obra de Manuel María, igual que a obra de todos os grandes poetas, ten a virtude de dar testemuño da humanidade do tempo que lles tocou vivir. Son verdadeiros legados históricos da sociedade do seu tempo con todas as súas paixóns, as súas penas e alegrías, con todas as súas contradicións, o que nos permite achegármonos aos que nos precederon desde unha dimensión diferente, desde unha visión poética pero tamén crítica da realidade. E máis no caso de Manuel María, comprometido desde sempre co seu pobo, co seu país, e especialmente coa problemática das clases populares, que conta e canta cunha maravillosa sensibilidade e sentido crítico.\nPara min son as relacionadas co seu compromiso coa normalización da nosa lingua. A súa obra é un verdadeiro tratado de socioligüística. É unha constante a autoafirmación do galego como lingua de expresión normalizada tanto na súa práctica vital como na súa obra. Hai obras que foron para min moi importantes por diferentes motivos. En primeiro lugar, as obras que escribiu para nenos e nenas: Os soños na gaiola, As rúas do vento ceibe ou Aventuras e desventuras dunha espiña de toxo chamada Brenguela. Eramos moitos os ensinantes que andabamos á procura de material escrito para o ensino en galego e a aparición destas obras, especialmente a primeira, foi todo un agasallo que se complementou cando foi musicada por Suso Vaamonde. Unha verdadeira xoia para o ensino naquel tempo.\nOutra obra moi importante para min é Terra Chá, verdadeiro tratado etnográfico da súa terra. Paisaxismo humanista que nos mete de cheo no máis profundo deste territorio e das súas xentes: a terra, as romaxes, a xente, os animais, os labores do campo, os paxaros, as cousas, as árbores, o tempo, todo respira amor á terra e ás súas xentes. Toda a Terra Chá se converte nun extraordinario suxeito poético.\nÉ unha obviedade dicir que Manuel non se entende sen Galiza, pero eu penso que a Galiza de hoxe tampouco se entende sen Manuel María. Xa sei que isto se pode aplicar a outros dos nosos grandes poetas pero, polo tempo que lle tocou vivir, a obra de Manuel María é fundamental para coñecérmonos mellor onte e hoxe. Desde Muiñeiro de brétemas (1950) até a súa morte, a súa obra é inmensa en extensión e contido, na forma e no fondo: neotrovadorismo, paisaxismo, existencialismo, poesía intimista, poesía de combate e compromiso político. Todo o suceso do seu tempo vital ten cabida na súa obra.\n"A obra de Manuel María, que vive no compromiso social e político, está de plena actualidade"A obra de Manuel María, como a de calquera gran poeta, terá sempre vixencia. Pero eu penso que a obra de Manuel, que vive no compromiso social e político, ten maior vixencia aínda. A problemática do galego como lingua minorizada, a situación da miseria e explotación dos máis débiles, a insolidariedade das clases dominantes, a situación de dependencia de Galiza, as contradicións do actual sistema político e económico, todo isto e moito máis que recolle a obra de Manuel María está de plena actualidade.\nO meu contacto coa obra de Manuel María foi cando me incorporei ao ensino. Como xa dixen con anterioridade, a procura de materiais escritos para o ensino en galego levoume á poesía de Manuel María e á súa obra de teatro Aventuras e desventuras dunha espiña de toxo chamada Berenguela, que representamos unha e mil veces. Foi todo un descubrimento que se acentuou a través das Xornadas do Ensino, nas que tiven a sorte de poder asistir ás súas conferencias e os seus seminarios.\nO que máis me impactou sempre de Manuel María foi o seu profundo coñecemento de Galiza e a súa enorme xenerosidade, sempre disposto a acudir a onde o chamaran para calquera acto político ou cultural. Acompañalo a unha visita a Compostela, pola Coruña ou noutro lugar calquera, era ir descubrindo algo novo a cada paso que ademais contaba cunha clara e fundamentada explicación.\nCando veu vivir á Coruña, ao barrio de Monte Alto, a súa colaboración coa biblioteca veciñal e coa asociación de veciños, da que se fixo socio xunto con Saleta, foi intensa e constante, o que resulta un enorme exemplo de humildade e compromiso con todo o que achegara algo, por pouco que fose, na defensa do noso país, da súa lingua, da súa cultura, da súa identidade.\nResulta moi difícil escoller como favorito un poema da Manuel María pero voume inclinar por "Canción para cantar todos os días ", de Cancións do lusco ao fusco (1970). A razón desta escolla é polo tema que trata, e como o trata, pois entendo que está de plena actualidade.


O deseño básico do cerebro humano estándar, en principio, é máis ou menos o mesmo en tódalas persoas (salvo cabronadas dos xenes e cousas polo estilo). Hai varios estudos sobre a diferenza entre cerebros humanos incluso antes de nacer, pero en conxunto compartirán unha importante maioría de características. Así, partindo disto, de que maiormente nos parecemos no funcionamento cerebral básico, quería falar sobre certas diferenzas que se van formando ao longo da vida dependendo de múltiples factores.\nComo todos saberedes ou imaxinaredes existen un montón de posibles variables que poden modificar o funcionamento dun cerebro. A xenética como xa apuntei é un modificador importante, permite ou impide determinadas capacidades, pero aparte diso, hai unha infinidade de cousas que modifican un cerebro, máis concretamente o seu funcionamento, xa non me meto na súa morfoloxía (tema do que teño pouca idea, a cada un o seu).\nEstar ben alimentados é unha das grandes avantaxes que se poden ter, xa que facilita o desenvolvemento de todo o organismo e pode axudar a ter menos enfermidades ou que estas sexan máis leves, e iso tamén afecta ao órgano pensante.\nTer acceso a coñecementos facilita enormemente as posibilidades dun cerebro. Pero tamén é certo que se un non ten interese, tanto ten a cantidade e calidade de cousas ás que teña acceso.\nDespois tamén é importante as cousas que nos van sucedendo, o que imos facendo día a día, como os estudos, traballo, diferentes tarefas cotiás que repetimos con frecuencia, con quen e como nos relacionamos, etc. xa que conforme pasa o tempo e suceden todas estas cousas, o noso cerebro vai pasando por un proceso de “tuneado” a partir do cal xorden diferentes maneiras de ver as cousas.\nPor poñer un exemplo, o cerebro dos músicos nalgunhas cousas é un pouco diferente dos que non o somos; sempre haberá diferenzas entre os cerebros de persoas que se dedican a diferentes cousas ou teñen distintas afeccións. Segundo desenvolvas unha actividade ou outra o teu cerebro traballa diferente e conéctase de diferente forma, polo que cada un temos unhas conexións lixeiramente distintas e desenvolvemos máis unhas zonas cerebrais ou outras.\nTodas estas cousas tradúcense, por suposto, en distintas formas de ver a realidade que nos rodea e, obviamente, en diferenzas ao actuar sobre as cousas, os eventos e as persoas no noso día a día. Unha mesma situación non a percibirán exactamente igual dúas persoas, e incluso pode chegar a haber abismos á hora de percibir e interpretar un mesmo feito.\nO noso cerebro funciona como un gran filtro, selecciona os datos que vai procesar para unha tarefa concreta, e é a eses aos que dedica a súa atención, o resto de datos e estímulos non os considera para a tarefa en cuestión.\nEses filtros atencionais farán que nos fixemos nunhas cousas ou noutras segundo o obxectivo: teño que escalar un muro, miro con atención tódolos puntos de apoio onde poñer mans e pés e en que orde o vou facer, pero ignoro, por exemplo, se estou ben peiteado ou non, non ten relevancia para a tarefa; teño que arranxar unha tecla do portátil escarallada, presto moita atención a como teño que colocala para que quede ben posta e funcione como é debido, pero tanto me ten se vai sol ou chove nese momento...\nEses recursos da atención inclúen, ademais dos sentidos (vista, oído, tacto, olfacto, gusto, propiocepción), as nosas capacidades intelectuais (analizar, sintetizar, relacionar…) que poden ser distintas segundo as persoas e/ou o momento concreto.\nPor exemplo, no momento no que se nos presenta a alguén a un grupo de persoas o máis normal é que non teñamos todas exactamente a mesma opinión sobre esa persoa, o cal xa é un indicio de que nos fixamos en cousas diferentes e de que as procesamos de distinta forma e polo tanto tamén actuaremos distinto cara esa persoa. Así, unha médica seguramente fixarase máis no aspecto da cara (ton de pel, marcas na mesma, pupilas, etc.) buscando a información á que está máis habituada sen darse nin conta, probablemente; alguén que traballe nunha tenda de roupa seguramente fixarase máis en como vai vestida...\nPero o máis importante, ademais deses pequenos detalles, é que dependendo de como concibamos o mundo en xeral (concepción derivada de tódalas nosas experiencias ao longo da vida –educación, sucesos acontecidos, posición social, traballo, relacións coas amizades e a familia...), podemos interpretar as cousas que esa persoa faga ou diga de maneiras moi diferentes. A quen non lle pasou estar na mesma reunión de xente e ver actitudes moi diferentes en algún dos asistentes cando contrastamos información ou opinións con outra persoa que estivo na mesma reunión? “Fulaniño é un borde da hostia” “Que dis? A min pareceume superamable todo o tempo!”\nSimplemente (ben, se non estás habituado pode non ser tan simple ao principio) para intentar comprender algo mellor á xente é cuestión de darse conta deses filtros que o noso cerebro usa para facilitar o traballo de lidar co mundo. Non resultará só correcto o que opinemos persoalmente cada un, pode haber máis opcións que se nos escapen por mor de como está tuneado o noso cerebro e como o fagamos traballar. Creo que é para telo en conta. E a boa nova é que todo se pode aprender.


Supresión das taxas de salvamento | Esquerda unida\n1 Febreiro, 2013 victor Economía e emprego\nO deputado Juan Fajardo, logo de se reunir coa asociación de armadores de pesca artesanal e atender ás súas reivindicacións, presentará unha iniciativa parlamentaria para suprimir ese pagamento.\nAGE xa reclamou a dimisión da conselleira de Mar pola morte dunha percebeira en Oia, o pasado decembro, debido ao retraso no rescate.\nSantiago de Compostela, 1 de febreiro de 2013.- O deputado de Alternativa Galega de Esquerda, Juan Fajardo, reuniuse esta maña, xuntos aos outros portavoces na materia da oposición parlamentaria, coa Asociación de Armadores de Artes Menores de Galicia (Asoar-Armega). Fajardo atendeu ás reivindicacións do sector, profundamente preocupado polo funcionamento dos servizos de salvamento marítimo que considera privatizado. Os datos que manexa Asoar-Armega indican que os patróns optan por non chamar ao salvamento até forzar a súa propia seguridade. Isto débese ás taxas que, agora, hai que aboar polos traballos de rescate, e que poden ascender a máis de 14.000 euros.\nO parlamentario Juan Fajardo anunciou que o seu grupo presentará unha iniciativa para suprimir as taxas de salvamento marítimo. Alternativa Galega de Esquerda lembra que vén reclamando a dimisión da Conselleira de Mar, Rosa Quintana, despois de que, o pasado decembro, unha percebeira morrera en Oia e os servizos de salvamento marítimo chegasen tarde ao rescate. O parlamentario Juan Fajardo anunciou que o seu grupo presentará unha iniciativa para suprimir as taxas de salvamento marítimo.\nApoio a Navantia


Ponteareas prepárase para vivir unha Feira do Libro con alta presenza de autoras e autores do municipio e da comarca - Comarcas na Rede\nHomeO CondadoPonteareasPonteareas prepárase para vivir unha Feira do Libro con alta presenza de...\nO programa contempla, entre o 15 e 18 de xullo, un total de 22 presentacións e sinaturas de libros\nDe esquerda a dereita, Manrique Fernández, escritor e xornalista; Carlos Blanco, representante da Federación de Libreiros e Editores de Galicia; Victoria Alonso, deputada de Cultura da Deputación de Pontevedra; Cristina Fernández, alcaldesa de Ponteareas; Fernando Groba, concelleiro de Cultura e Pablo Prado, ilustrador, caricaturista e pregoeiro da V Feira do Libro de Ponteareas\nÉ indubidable a importancia dunha Feira do Libro que, dende o seu nacemento, non deixou de crecer en todos os seus aspectos: público, participantes e programa de actividades complementarias cada ano máis completo e máis atractivo.\nO libro sobrevive, con forza e ganas, ao que na presentación da feira cualificouse como “feroz competencia dos medios dixitais”. Pero, o libro impreso ten algo que, como sinalaba a alcaldesa Cristina Fernández, os fai únicos. “Os libros deben seguir acompañándonos nas nosas vidas –afirmou– non é o mesmo gozar dun libro nas nosas máns que na pantalla dun ordenador ou dispositivo dixital. A implicación emocional é distinta e os espazos e momentos que logo te lembra esa lectura son únicos”.\nSalientaba a rexedora ponteareá un programa “denso e amplo” no que todas as tardes haberá presentación de libros e sinaturas de exemplares por parte das autoras e autores. O pregoeiro desta quinta edición da Feira do Libro de Ponteareas será Pablo Prado, ilustrador e caricaturista novo “porque reúne unha das moitas características que buscabamos no pregoeiro deste ano e unha delas era a mocidade”. Pese a esa mocidade, a alcaldesa lembrou “que ten xa importantes éxitos, traballos moi bos e a súa trascendencia ao longo do tempo vai ser importante” augurou.\nPola súa banda, Carlos Blanco, puxo o foco de atención sobre a importancia de que os libros sigan estando na rúa. Recoñecía esa “competencia feroz” do sector dixital pero lembraba tamén que “o libro impreso ten os seus puntos fortes e con iniciativas como esta, o que intentamos e buscamos é seguir estando aí”. É un sector, afirmou, “que temos que seguir mimando para poder seguir competindo” e subliñou a importancia de actividades como a que se estaba a presentar “que permiten achegar a literatura á poboación a través dunha actividade lúdica pensada para que as persoas desfruten”.\nNon podía evitar, Fernando Groba, encherse de orgullo ao falar dunha feira do libro que ten unha importantísima presenza de escritores e escritoras de Ponteareas e da súa comarca “e de persoas gañadoras dos premios organizados polo Concello ou vinculados aos nosos obradoiros de escrita creativa” e afirmaba o concelleiro de Cultura, sentirse moi satisfeito “de ver como iniciativas deste tipo repercuten na nosa sociedade e como axudamos a achegar novos nomes ao panorama literario”.\nPola súa banda a deputada de Cultura, Victoria Alonso, salientaba “a excelente programación” que acompaña a esta quinta edición da Feira do Libro. “Estades a dinamizar a cultura”, asegurou ao mesmo tempo que reafirmaba a aposta da deputación por este tio de feiras “porque entendemos que os libros acompañáronnos durante a pandemia e agora é o momento de aproveitar a situación actual para fomentar a lectura e fomentala na rúa”.\nAlonso facía fincapé noutro aspecto da Feira do Libro como era “o apoio ao pequeno comercio, as librerías locais que estarán presentes cos seus stands que atravesaron unha época complicada”.\nPablo Prado, pregoeiro


A Deputación saca as bases para a nova dirección do Museo de Pontevedra | Canal Rías Baixas\nA Deputación saca as bases para a nova dirección do Museo de Pontevedra\nPONTEVEDRA> A Deputación de Pontevedra presentou esta mañá as bases que van regular o proceso de contratación da nova dirección do Museo de Pontevedra. O goberno provincial é ambiciosa co proxecto para a institución, para a que buscan unha persoa de gran solvencia e con experiencia contrastada.\nO deputado provincial de Cultura presentou esta mañá as bases para a selección da persoa que dirixirá o Museo de Pontevedra. Publicaranse mañá no Boletín Oficial da Provincia e a partir de entón os candidatos contarán con 30 días hábiles para presentar as solicitudes. Ademais da documentación requirida, os aspirantes ao posto deberán presentan unha memoria co modelo que queren para o Museo en base a cuestións como a compoñente de xénero ou a musealización dos edificios pechados.\nOs candidatos deberán ser funcionarios ou persoal laboral fixo, do grupo A1, e ter unha licenciatura ou grado en disciplinas coma historia da arte, Belas Artes ou Humanidades. Ademais, a Deputación esixe que os aspirantes teñan experiencia previa nalgún posto similar.\nPor outra banda, este venres incorporarase unha persoa á xefatura administrativa, para que a nova dirección do museo se centre na parte artística.\nMosquera asegurou que este é un proxecto “ambicioso” e mostrouse convencido de que haberá moitas propostas polas grandes posibilidades do museo.\nA Deputación espera que para o mes de abril o museo xa conte cunha nova dirección. Iso si, aínda que este é un proxecto a longo prazo, este posto poderá ser cesado en calquera momento se non se cumpren os obxectivos que marque tanto a memoria presentada polo candidato coma a propia institución provincial.\nbases director museo\nArtigo anteriorA Deputación de Pontevedra coordinará a Rede de Cidades Amigas dos Nenos de España\nSeguinte artigoConcello e Xunta difiren na súa valoración da reunión sobre o transporte público\nO BNG responsabiliza ó PP do incremento do paro na comarca\nEva Soto amosa por primeira vez as súas creacións en Cambados\nOs exemplares máis espectaculares de camelia danse cita en Vilagarcía\nSorum premiará a promoción cultural e deportiva da vila de Muros


Información aos Enxeñeiros Técnicos Forestais para a presentación de liquidacións de terceiros.\nNesta páxina web están á súa disposición a ficha para a identificación dos usuarios do seu despacho profesional que van acceder as nosas aplicacións e o modelo de solicitude de autorización para a presentación e pago telemático de autoliquidacións que deberá subscribir e asinar o enxeñeiro técnico forestal. Unha vez cubertos ambos documentos, dirixiranse á Dirección Xeral de Tributos e remitiranse por correo ou por fax ó 981.544169, xunto coa certificación acreditativa da súa pertenza ao Colexio Oficial de Enxeñeiros Técnicos Forestais de Galicia.\nA orde do 5 de xuño de 2003 (DOG do 17 de xuño de 2003), pola que se regula o procedemento para o pagamento e a presentación telemática das autoliquidacións correspondentes ó imposto sobre "Transmisións Patrimoniais e actos xurídicos documentados pola transmisión de determinados medios de transporte usados entre particulares" e na Orde de 30 de abril do 2004 pola que se regula o procedemento para o pagamento e a presentación telemática das autoliquidacións correspondentes ao imposto sobre "Transmisións Patrimoniais e actos xurídicos documentados" (DOG de 11 de maio do 2004) e a Orde de 19 de maio do 2005 (DOG de 26 de maio do 2005 pola que se regula o procedemento para o pago e a presentación telemáticas das autoliquidacións do imposto sobre sucesións e doazóns e se modifican as ordes que regulan o pago e a presentación telemáticas no imposto sobre transmisións patrimoniais e actos xurídicos documentados e na taxa fiscal sobre o xogo, describen os requisitos necesarios para a utilización desta vía de presentación recoñecendo a importación que nestes impostos teñen determinados profesionais. Así, cualifica de usuarios ós membros dos colexios profesionais que subscriban coa Comunidade Autónoma o correspondente convenio de colaboración, nos termos acordados neste. A Comunidade Autónoma de Galicia ten subscrito, neste momento, o Convenio de colaboración entre a Consellería de Economía e Facenda e o Colexio Oficial de Enxeñeiros Técnicos Forestais de Galicia para a aplicación das novas tecnoloxías da información nos procedementos de xestión tributaria, de 13 de xuño do 2006.\nTen que consta-lo nome do Enxeñeiro Técnico Forestal, ó seu CIF así como o teléfono e a dirección de correo electrónico.


Os granates inician a liga o 25 de agosto en Pasarón contra o Coruxo - Pontevedra Viva\nLuns 15 de Xullo, 2019 ás 14:35 do Luns 15 de Xullo, 2019\nO Pontevedra xa coñece a folla de ruta para a próxima tempada. Este luns tivo lugar na sede da Real Federación Española de Las Rozas o sorteo do calendario para os catro grupos de Segunda B. E o azar deparou un derbi provincial para inaugurar a nova campaña. O 25 de agosto, a escuadra granate recibirá en Pasarón ao Coruxo. Non será o único partido de especial rivalidade do verán, pois na xornada seguinte os de Luismi viaxarán a Ferrol para enfrontarse, despois dun ano ausentes na categoría, ao Racing na Malata.\nLogo será o filial do Sporting de Xixón o que pise o céspede de Pasarón e o terceiro derbi da primeira volta non chegará ata o 27 de outubro, cando se dispute a xornada número 10 coa visita do Pontevedra ao campo vigués de Barreiro para medirse ao Celta B, que este ano dirixen os irmáns Montes.\nOs de Luismi pecharán a liga o 27 de maio en Boadilla contra o Internacional de Madrid, nas dúas xornadas previas nas que adoita estar en xogo o cumprimento dos obxectivos, o Pontevedra visitará ao Raio Majadahonda na semana 36 e recibirá ao San Sebastián de los Reyes na 37.\nAs pouco desexadas visitas aos arquipélagos e a Melilla quedaron repartidas ao longo de todo o curso. O primeiro voo chegará no mes de setembro con destino a Eivissa na xornada 4, mentres que na seguinte recibirá en Pasarón ao Atlético Baleares. O desprazamento a Melilla terá lugar na xornada 30, aínda que antes, na xornada 14 visitarían en Mallorca ao Pena Deportiva. A viaxe máis longa, a visita ao As Palmas Atlético, producirase en decembro coa xornada 16 en xogo.\nUn dos partidos máis esperados da tempada é a visita do Real Madrid Castilla, dirixido polo histórico capitán branco, Raúl González e con xogadores que están chamados a ser as futuras estrelas do club no persoal como o xaponés Kubo. Aínda que ambos os equipos veranse as caras este verán no céspede de Baltar, o primeiro duelo en liga celebrarase en Valdebebas o 13 de outubro e o partido de volta, correspondente á xornada 27, terá lugar o 1 de marzo.


Cilia Torna | 21 de outubro de 2019\nO Barco de Valdeorras nunha imaxe do século XX\nO 21 de outubro de 1902, membros da Garda Civil e do exército abriron lume contra un grupo de veciños que tentaban impedir a execución duns embargos en Éntoma, concello do Barco de Valdeorras, deixando unha persoa morta, varias feridas e ducias de detidos.\nO 21 de outubro de 1902, membros da Garda Civil e do exército abriron lume contra un grupo de veciñas e veciños que tentaban impedir a execución duns embargos en Éntoma, concello do Barco de Valdeorras, deixando unha persoa morta, varias feridas e ducias de detidas. O suceso enmárcase na vaga de protestas que percorreron Valdeorras como consecuencia dos efectos da filoxera. Recuperamos, logo, a memoria da loita e do martirio de Éntoma.\nA filoxera agravou, aínda máis, a situación económica daquelas comarcas galegas que se dedicaban a actividade vitivinícola en réxime de monocultivo, provocando un importante aumento da conflitividade social. A filoxera é un insecto de orixe norteamericano que provocaba a morte da vide europea ao atacar as raíces, situándose a súa chegada a Galiza na penúltima década so século XIX, penetrando, primeiramente, pola área de Monterrei, seguindo á zona da Ribeira Sacra, O Ribeiro e Valdeorras e chegando máis tarde ás comarcas das Rías Baixas e d´As Mariñas.\nOs efectos da filoxera\nAs súas consecuencias foron dramáticas no deterioro das condicións materiais de existencia das labregas e labregos, aumentando a mortalidade, por efectos da desnutrición, nas comarcas afectadas, privándoas da súa única vía de ingresos, provocando a expulsión das terras que traballaban e favorecendo o despoboamento masivo destas zonas. Segundo sinalou Xosé Antonio Durán, en relación con este período, “afogada a súa economía, o labrego do país atopaba excesiva calquera carga -os impostos, os arbitrios, os consumos, os foros-, e estoupou con múltiples e variados conflitos”.\nA protesta fiscal como expresión do malestar social\nAs lesivas políticas económicas do Estado, nunha situación de absoluta miseria para a maioría da poboación de Valdeorras, comarca con grande tradición de loita e con certa introdución republicano federal e socialista, abonou o terreo para unha decidida resposta social, que se alongou durante practicamente unha década. As testemuñas, achegadas por diversos medios de prensa de diferente obediencia política, non dubidan en caracterizar como catastrófica a situación da zona, afirmando o 31 de xaneiro de 1902, o Heraldo de Madrid,“é desoladora e aflitiva a situación da maioría daqueles labregos”. “A miseria e a pobreza mandan naqueles pobos de Valdeorras, onde fai moitos anos se perderon os viñedos que producían máis de 200.000 cántaros de viño, até o extremo de transformar a un gran número de contribuíntes útiles para a patria en mendigos que imploran caridade pública”. A protesta fiscal foi a forma que volveu a adoptar o malestar social na comarca, repetíndose boa parte das xeografías e repertorios de loita do sexenio, neste momento arredor doutras reivindicacións concretas.\nA protesta fiscal foi a forma de expresión do malestar social na comarca máis alá de reivindicacións concretas\nO exército ao servizo dos caciques\nA decisión do goberno de enviar o exército á comarca de Valdeorras en setembro de 1901, coa encomenda de colaborar coas autoridades a facer efectiva a recadación fiscal, situou o conflito social nunha nova fase. Unha compañía militar procedente de Lugo, de aproximadamente cincuenta soldados ao mando dun tenente coronel, instalouse nas proximidades da casa do concello do Barco e non tardou en facerse presente a carón do dos recadadores nas diversas localidades da zona.\nOs argumentos que empregaría no congreso dos deputados, en marzo de 1902 o ministro de defensa Waleriano Weyler, para defender a presenza militar nestas funcións en Valdeorras, unha vez que o número de persoas asasinadas e a dureza dos métodos empregados provocara as protestas dalgúns deputados, referíanse á negativa dos veciños da zona a pagar os seus impostos, afirmando que na maioría dos concellos levaban máis de sete anos sen facelos efectivos.\nOs datos ofrecidos polo carniceiro de Cuba, sendo certos no referido a perseveranza na loita das xentes de Valdeorras, mereceron a condena de boa parte da opinión pública, sinalándose nesta campaña El liberal, que chegou a dedicar á cuestión varios editoriais, algúns con títulos tan expresivos como “Recadación a tiros” ou o “O exército ao servizo dos caciques”.\nAsasinados, feridos e detidos\nO 21 de outubro de 1902, un axente de consumos, acompañado dunha parella da Garda Civil e de varios soldados, achegouse a Éntoma co obxectivo de facer efectivos varios embargos contra ducias de persoas que levaban anos sen pagar os impostos. A veciñanza, convocada polas campás da igrexa, sitúase diante dalgunha das vivendas que pretendían embargar, momento no que a Garda Civil procedeu a detención dun dos dirixentes de relevo na protesta, coa intención de conducilo á cadea d´O Barco, acendendo aínda máis os ánimos das manifestantes, que comezaron a apedrar aos gardas para que puxeran en liberdade ao veciño preso.\nSegundo sinalaba o telegrama do xuíz do Barco, reproducido no número de 23 de outubro de La correspondencia de España, “…a Garda Civil, ante actitude tan hostil e desprezo, viuse obrigada á forza a facer fogo, resultando un paisano morto e outro mal ferido”. A nova, reproducida noutros medios de prensa da Galiza e do resto da península, acompañábase das medidas represivas adoptadas polo xulgado d´O Barco, entre as que se atopaban a detención de catorce persoas veciñas do lugar.\nPodes ver este artigo na próxima dirección /articulo/memoria/revolta-martirio-entoma/20191010095634085040.html